Екосолвентни принтери
Екосолвентните печатащи машини са мастиленоструйни принтери с глава, разработена на пиезо-технологичен принцип. Основната характеристика, която ги отличава от останалите широкоформатни принтери са техните мастила.
Тези принтери използват екосолвентни мастила, които съдържат гликолови или гликолетерни естери. Това е причината съхненето на готовия отпечатък да става по-бавно.Полученият от тях краен продукт е водоустойчив. Използваните в мастилото разтворители омекотяват повърхността на материала и дават възможност на мастилените пигменти да се закрепят механично върху носещата медийна повърхност. Различните производители на екосолвентни мастила, предназначени за тези принтери, използват различни базови разтворители.
Екосолвентните принтери извършват директен печат върху винил и други носители без покритие, както и различни повърхности –
например оцветен метал, пяна или PVC основи.
Не на последно място, екосолвентно базираните принтери се характеризират още с щадящите си параметри по отношение на околната среда. Както подсказва името им, те са екологично приложими, тоест не допринасят за вредни влияния, мирис или изпарения. Затова, този тип широкоформатни принтери е изключително приложим в офис-, а дори и понякога в домашни условия на работа.
Поради широката гама от използваеми медии, има множество модели, ширини и модификации разработени на екосолвентна основа. Машините имат само печатащи или комбинирани, режещо-печатащи разновидности.
Много на брой, а също и високо престижни са марките на съответните производители.